**PROIECTUL DECIZIEI ETAPEI DE ÎNCADRARE**

## Nr. 8675 din 28.12.2016

Ca urmare a solicitării de emitere a acordului de mediu adresate de **SC OMV PETROM SA**, cu sediul în Str. Coralilor, Nr. 22, Bucureşti Sectorul 1 , Judetul Bucureşti, prin SC IKEN CONSTRUCT MANAGEMENT SRL, cu adresa în București, b-dul Basarabia, nr. 250, bl. Trup LA 4, et. 4, Sector 3, înregistrată la APM Giurgiu cu nr. 8675/15.11.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.12.2016, că proiectul „Lucrări de remediere și reabilitare aferente sondei 1489 Stoenești”, propus a fi amplasat în extravilanul comunei Florești-Stoenești, județul Giurgiu, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a);

1. Caracteristicile proiectului:

a) mărimea proiectului:

- proiectul presupune lucrări de desființare, remediere și reabilitare a amplasamentului aferent sondei 1489 Stoenești.

- suprafața afectată de execuția lucrărilor va fi de cca. 900 mp care reprezintă careu sondă.

 Terenul aferent sondei are următoarele coordonate STEREO 70:

|  |  |  |
| --- | --- | --- |
| Nr. pct. | Coordonate puncte contur | Lungimi laturi |
| X | Y |
| 1 | 331439.668 | 555759.778 | 21.946 |
| 2 | 331458.195 | 555748.014 | 39.493 |
| 3 | 331436.973 | 555714.708 | 29.064 |
| 4 | 331417.538 | 555736.318 | 32.251 |
| S= 900 mp, P= 122,754 m |

Principalele activități care se vor desfășura pe amplasamentul indicat sunt:

- predarea amplasamentului;

- organizarea șantierului;

- lucrări de remediere/reabilitare teren;

- închiderea șantierului.

Pe amplasament nu se află nicio construcție, sonda fiind demolată în anul 2014 conform Autorizației de Desființare nr. 12/29.04.2014 și a Procesului Verbal de Recepție nr. 8/20.05.2014.

Se propun următoarele activităţi pentru remediere si reabilitare a terenului aferent amplasamentului:

* *Excavare pământ contaminat:*
* suprafața de excavare în zona forajelor P2 și P3: 102.00 mp – adâncime de excavare 0.20 m - rezultă un volum de pământ contaminat de Vs= 102.00 mp x 0.20 m = 21 mc.
* suprafața de excavare în zona forajului P4: 42.00 mp – adâncime de excavare 0.20 m; se suprapune parțial cu zonă pietruită (0.20 m) - rezultă un volum de pământ contaminat de Vs= 42.00 mp x 0.2 m – 10.00 mp x 0.20 m = 7 mc;
* suprafața de excavare în zona forajului P5: 42.00 mp – adâncime de excavare 0.20 m - rezultă un volum de pământ contaminat de Vs= 42.00 mp x 0.5 m = 21 mc.

Total volum de sol contaminat: 49 mc.

* *Încărcare și transport sol contaminat în amestec cu pietriş -* se va efectua cu mijloace de transport autorizate, către stațiile de bioremediere OMV Petrom SA sau ale altor operatori economici autorizați în acest sens;
* U*mplerea excavației și aducerea terenului amplasamentului la starea iniţială,* până la cotele terenurilor învecinate. Umplerea se va realiza cu pământ provenit de la stațiile de bioremediere OMV Petrom SA sau ale altor operatori economici autorizați sau cu pământ curat furnizat din surse autorizate în acest sens. Ultimii 15 cm de la suprafață se vor umple cu sol curat furnizat de surse autorizate în acest sens.

b) cumularea cu alte proiecte – nu este cazul;

c) utilizarea resurselor naturale: nu este cazul;

d) producţia de deşeuri – deşeurile rezultate din realizarea proiectului vor fi colectate selectiv şi predate societăţilor specializate în valorificarea/eliminarea lor;

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;

f)riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.

2. *Localizarea proiectelor:*

2.1. utilizarea existentă a terenului, terenul pe care se derulează proiectul este amplasat în extravilanul localităţii Florești-Stoenești, județul Giurgiu;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane;
4. ariile clasificate sau zonele protejate prin legislaţia în vigoare: nu este cazul;
5. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D%3A%5C%5C..%5C%5C..%5C%5C..%5C%5C2011%5C%5Cdecizii%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D%3A%5C%5C..%5C%5C..%5C%5C..%5C%5C2011%5C%5Cdecizii%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D%3A%5C%5C..%5C%5C..%5C%5C..%5C%5C2011%5C%5Cdecizii%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D%3A%5C%5C..%5C%5C..%5C%5C..%5C%5C2011%5C%5Cdecizii%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică;
6. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
7. ariile dens populate – nu este cazul;
8. peisajele cu semnificaţie istorică, culturală şi arheologică – nu este cazul.

3. Caracteristicile impactului potenţial:

a) extinderea impactului: aria geografică şi numărul persoanelor afectate – nu este cazul;

b) natura transfrontalieră a impactului – nu este cazul;

c) mărimea şi complexitatea impactului – impact relativ redus şi local, pe perioada execuţiei proiectului şi funcţionării obiectivului;

d) probabilitatea impactului – impact cu probabilitate redusă atât pe parcursul realizării investiţiei, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane, biodiversitate;

e) durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

Pe parcursul derulării procedurii publicul interesat de proiectul propus a fost informat despre solicitarea acordului de mediu şi decizia etapei de încadrare, după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **SC OMV Petrom SA– titular proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 24.11.2016 | Ziarul „Giurgiuveanul” din 07.12.2016 şi afişare la sediul Primăriei Florești-Stoenești din data de 08.12.2016 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

Decizia finală se va emite după derularea termenului legal prevăzut pentru contestaţii.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: în etapa de evaluare iniţială s-a luat decizia cu nr. 8675/24.11.2016 de nedemarare a procedurii de evaluare adecvată, deoarece proiectul nu intră sub incidența art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, întrucât amplasamentul nu se află situat în extravilanul comunei Florești-Stoenești, județul Giurgiu.

**Condiţiile de realizare a proiectului:**

* ***Protecţia calităţii apelor***
* se interzice evacuarea apelor uzate în apele de suprafaţă sau în cele subterane;
* se interzice evacuarea deşeurilor în apele de suprafaţă, apele subterane şi în sistemele de canalizare;
* pământul contaminat se va transporta exclusiv la o staţie de bioremediere.
* ***Protecţia calităţii aerului***:
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* utilizarea eficientă a maşinilor/utilajelor de lucru, astfel încât să se reducă la maximum emisiile din gaze de eşapament;
* se vor respecta standardele de calitate a aerului ambiental în orice condiţii atmosferice.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate.

* ***Protecţia împotriva zgomotului şi vibraţiilor***
* se vor folosi utilaje cât mai silenţioase în vederea diminuării disturbării fonice;
* se vor respecta prevederile STAS 10009-88 privind protecţia împotriva zgomotului şi vibraţiilor.
* ***Protecţia solului şi subsolului:***
* se va evitarea impurificarea solului cu produse petroliere;
* lucrările de remediere a solului se vor realiza conform prevederilor proiectului;
* se vor preleva noi probe de sol din zonele excavate care se vor analiza, iar rezultatele se vor transmite la APM Giurgiu;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate;
* pământul contaminat se va transporta exclusiv la o staţie de bioremediere;
* deşeurile contaminate cu produse petroliere vor fi gestionate de către societăţi specializate în valorificarea/eliminarea lor.
* ***Gestiunea deşeurilor***:

|  |  |  |  |  |
| --- | --- | --- | --- | --- |
| **Nr. Crt.** | **Denumire deșeu** | **Codificare** | **Mod de gestionare** | **Cantități estimate** |
| 1. | Sol contaminat cu hidrocarburi petroliere in amestec cu pietriş  | **17 05 03\*** | Se va depozita controlat și va fi transportat la cea mai apropiată stație de bioremediere. | 49 mc |
| 2. | Deseuri municipale amestecate | **20 03 01** | Se vor depozita corespunzător şi se vor preda serviciului local de salubritate pentru a fi transportate la un depozit autorizat. | 1 mc |

Organizarea de şantier:

* se va stabili necesarul de deplasare de personal, material și utilaje pentru executarea lucrărilor de remediere și reabilitare a terenului;
* se vor trasa limitele amplasamentului și se va semnaliza șantierul corespunzător cu normele în vigoare pentru ca nicio persoană străină să nu aibă acces în zona lucrărilor de remediere/reabilitare;
* se va monta panoul de identificarea investiţiei și se va realiza împrejmuirea amplasamentului;
* se vor amenaja construcțiile necesare pentru asigurarea utilităților personalului din șantier: barăci, grupuri sanitare etc;
* se vor amenaja construcțiile și instalațiile aferente pentru deservirea lucrărilor: magazii, zone de staționare a utilajelor, zone separate de depozitare pentru solul curat excavat, deșeuri menajere, deșeuri contaminate și deșeuri necontaminate, etc.
* se va îndepărta vegetația spontană existentă pe amplasament prin cosire, pentru a se putea identifica amplasarea elementelor ce urmează a fi remediate și evacuate din amplasament.
* ***Alte condiţii:***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* pământul contaminat se va transporta exclusiv la o staţie de bioremediere;
* evitarea poluărilor accidentale cu carburanţi şi lubrifianţi; în cazul unor scurgeri accidentale se va interveni imediat prin curăţarea zonei respective;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maximum două ore în cazul când apar situaţii deosebite care ar putea să afecteze mediul înconjurător;
* la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.